Η **Ούρσουλα Κορμπερό Ντελγκάδο** (Βαρκελώνη, 11 Αυγούστου 1989), είναι Ισπανίδα ηθοποιός γνωστή για τον ρόλο της ως Ρουθ Γκόμες στη νεανική σειρά *Física o química* (2008–2011) και ως Τόκιο στη σειρά *La casa de papel* (2017–2021).

Βιογραφία
---------

Η Ούρσουλα Κορμπερό γεννήθηκε στη Βαρκελώνη της Καταλονίας στις 11 Αυγούστου 1989. Είναι κόρη του Πέδρο Κορμπερό, ξυλουργού και της Έσθερ Ντελγκάδο, εμπόρου. Έχει μια μεγαλύτερη αδερφή, τη Μόνικα.

Άρχισε μαθήματα υποκριτικής, φωνητικής και τεχνικής τραγουδιού όταν ήταν 13 ετών, κάτι που της επέτρεψε να ερμηνεύσει το τραγούδι *The price of true* με τους Cinco de Enero, το συγκρότημα που έπαιζε τη μουσική της σειράς *Física o Química* κατά την πρώτη σεζόν.

Καριέρα
-------

### Πρώτα χρόνια

Εμφανίστηκε για πρώτη φορά στη μικρή οθόνη το 2000, στη σειρά *Mirall trencat* (TV3), παίζοντας πρωταγωνιστικό ρόλο. Επίσης εκείνη τη χρονιά, ήταν ένα από τα μέλη της ομάδας Top Junior. Κατά τα έτη 2005 και 2006 συμμετείχε στη σειρά *Ventdelplà*, υποδυόμενη τον χαρακτήρα της Σάρα. Στην εθνική τηλεόραση, οι πρώτες της εμφανίσεις ήταν σε σειρές όπως το *El internado* (ως Μανουέλα) και άλλοι δευτερεύοντες ρόλοι στο *Cuenta atrás* το 2007. Στον κινηματογράφο άρχισε να γυρίζει τη ταινία μικρού μήκους, *Crónica de una voluntad* κατά το έτος 2007.

### 2008-13: *Física o química*

Γνωστή στην Ισπανία έγινε το 2008 με το *Física o química*, όπου έπαιξε έναν από τους βασικούς χαρακτήρες, τη Ρουθ Γκόμες, ένα επαναστατικό κορίτσι με μια σκληρή ιστορία πίσω της αλλά και με μια ρομαντική και μαχητική πλευρά. Η αποχώρησή της από τη σειρά έγινε το 2010, στο τέλος της έκτης σεζόν της σειράς και τρία χρόνια μετά την έναρξη της. Κέρδισε τρία βραβεία για την ερμηνεία της.

Το 2011 εντάχθηκε στο καστ της ιστορικής σειράς *14 de abril. La República* (spin-off του *La señora*). Σε αυτό, πρωταγωνίστησε ως Μπεατρίζ ντε λα Τόρρε, ένα αγνό και παρθένο κορίτσι, άρρωστο από φυματίωση. Ξαναεμφανίστηκε με τον Μάξι Ιγκλέσιας σε ένα βίντεο στη σειρά *Física o química*, με αφορμή το τελευταίο κεφάλαιο της σειράς. Την ίδια χρονιά πρωταγωνίστησε στο *XP3D*, την πρώτη ισπανική ταινία τρόμου σε 3D, μαζί με τους Αμάια Σαλαμάνκα, Λούις Φερνάντεθ και Μάξι Ιγκλέσιας, χωρίς καλές κριτικές.

Το 2012 έκανε το ντεμπούτο της στο θέατρο με το θεατρικό έργο *Perversiones sexuales en Chicago*, με το οποίο περιόδευσε σε διάφορες ισπανικές πόλεις όπως η Μαδρίτη, η Βαρκελώνη και η Βαλένθια, μεταξύ άλλων. Επίσης το 2012 πρωταγωνίστησε στη τηλεοπτική ταινία *Volare* που μεταδόθηκε στο TV3, στο οποίο μοιράστηκε ένα καστ με τον Τζοέλ Τζοάν και την Μαρίνα Γκατέλ, μεταξύ άλλων.

Τον Μάρτιο του 2013, συμμετείχε στα τελευταία επεισόδια της τρίτης σεζόν της ισπανικής τηλεοπτικής σειράς *Gran Reserva*, όπου έπαιξε την Τζούλια Κορτάθαρ κατά τα τελευταία πέντε επεισόδια της τρίτης σεζόν και τα τρία πρώτα της τέταρτης σεζόν. Επίσης εκείνη τη χρονιά ήταν μέρος του καστ της τηλεοπτικής ταινίας, *Mario Conde: Los Días de Gloria* και της ταινίας *Afterparty*. Στο σινεμά τον ίδιο χρόνο γύρισε την ισπανό-κολομβιανή ταινία *Crimen con vista al mar* και τη κωμωδία *¿Quien mató a Bambi?*. Έδωσε επίσης φωνή στον μετεωρολόγο Σαμ στο παιδικό κινούμενο σχέδιο *Lluvia de albóndigas 2*. Επιπλέον, συνεργάστηκε με τη νεανική ομάδα Auryn, ως πρωταγωνίστρια για το βίντεο κλιπ *Heartbreaker*.

### 2014-16: Βραβείο και κωμωδίες

Το 2014, ήταν η πρώτη ηθοποιός που κέρδισε το βραβείο «Indomitable Spirit» από το Φεστιβάλ Sitges για την καριέρα και την αγωνιστική της προσωπικότητα. Έγινε μέλος στην τρίτη σεζόν της ιστορικής σειράς της Ισπανικής Τηλεόρασης *Isabel*, όπου υποδύθηκε την Μαργαρίτα της Αυστρίας, σύζυγο του μοναχογιού των Καθολικών μοναρχών Χουάν ντε Αραγόν (Αδριάν Λαμάνα). Επίσης εκείνη τη χρονιά συμμετείχε ως guest star σε ένα επεισόδιο της τρίτης σεζόν της κωμικής σειράς *Con el culo al aire*.

Το 2015 είχε αρκετές τηλεοπτικές παρουσίες. Στον κινηματογράφο έπαιξε στη κωμωδία *Perdiendo el norte* με τους Γιον Γκονθάλεθ και Μπλάνκα Σουάρεθ. Πρωταγωνίστησε στη ταινία *Cómo sobrevivir a una despedida*, μαζί με την Ναταλία ντε Μολίνα και τον Brays Efe. Για τον ρόλο της ως Μάρτα, η Ούρσουλα ήταν υποψήφια στα Neox Fan Awards 2015 στη κατηγορία "La prota de peli". Γύρισε επίσης τη σειρά *La dama velada*, μια παραγωγή της Mediaset, γνωστής εταιρείας του Σίλβιο Μπερλουσκόνι. Επίσης πρωταγωνίστησε στη κωμωδία *Anclados*, μαζί με τη Ρόσι ντε Πάλμα, με τον ρόλο της Νατάλια, χωρίς να προχωρήσει σε δεύτερη σεζόν.

Από τον Απρίλιο του 2016 έως τον Ιούλιο του ίδιου έτους, εμφανίστηκε στη πολιτική σειρά του Antena 3 *La embajada*, υποδυόμενη την Έστερ Σαλίνας, την κόρη των Ισπανών πρεσβευτών στο Μπανγκόκ, τους οποίους υποδύονταν οι Άμπελ Φολκ και Μπελέν Ρουέντα. Η σειρά δεν ανανεώθηκε για δεύτερη σεζόν λόγω τηλεθέασης. Στον κινηματογράφο, επέστρεψε για να ξανά ερμηνεύσει τον ρόλο της Μαργαρίτας της Αυστρίας στο *La corona partida*. Είναι μια ταινία που λειτουργεί ως σύνδεσμος μεταξύ της σειράς *Isabel* και *Carlos, rey emperador*, παραγωγές και των δύο της Ισπανικής τηλεόρασης.

### *La casa de papel* και είσοδος στο Χόλυγουντ (από 2017)

Η Κορμπερό το 2019.
Το 2017, έκανε πρεμιέρα στον ισπανικό σταθμό Antena 3, η σειρά *La casa de papel* στην οποία υποδύθηκε την Τόκιο, έναν από τους πρωταγωνιστικούς ρόλους. Χάρη σε αυτόν τον ρόλο, η ηθοποιός έχει αναγνωριστεί από το επάγγελμα και από το κοινό, κάτι που βλέπει ως «το πριν και το μετά της καριέρα της». Η αγορά των δικαιωμάτων της σειράς από το Netflix, την έκανε παγκόσμια επιτυχία. Η Κορμπερό έλαβε υποψηφιότητες σε διάφορα βραβεία.

Την ίδια χρονιά, έκανε πρεμιέρα η ταινία *Proyecto Tiempo: La Llave*, σε σκηνοθεσία της Ισαμπέλ Κοιξέτ, στο Φεστιβάλ του Σαν Σεμπαστιάν.

Το 2018, πρωταγωνίστησε στη δεύτερη σεζόν της βρετανο-αμερικανικής σειράς *Snatch*, στην οποία είχε έναν επαναλαμβανόμενο χαρακτήρα, στον πρώτο της ρόλο στα αγγλικά. Την ίδια χρονιά, πρωταγωνίστησε στο δράμα *El Árbol de la Sángre* του Χούλιο Μέντεμ, στο οποίο πρωταγωνίστησε δίπλα στους ηθοποιούς Άλβαρο Θερβάντες και Νάτζουα Νίμρι. Η ταινία έκανε διεθνή πρεμιέρα το 2019 μέσω του Netflix με τίτλο *The Tree of Blood*. Υπέγραψε με το αμερικανικό πρακτορείο WME Agency και με το γαλλικό πρακτορείο IMG Models. Επίσης το 2018 πρωταγωνίστησε στο μουσικό βίντεο *Cuando* *me miras* του Ισπανού ράπερ, C.Tangana.

Το 2020, η Ούρσουλα ήταν υποψήφια στα Platinum Awards στη κατηγορία «Καλύτερη Γυναικεία Ερμηνεία σε μίνι σειρά ή τηλεσειρά» για την ερμηνεία της ως Τόκιο. Την ίδια χρονία, πρωταγωνίστησε στο μουσικό βίντεο του *Un Día (One Day)*, ένα τραγούδι των J Balvin*,* Ντούα Λίπα*,* Bad Bunny και Tainy. Το βίντεο σκηνοθετήθηκε από τον Τσίνο Νταρίν στο Μπουένος Άιρες κατά τη διάρκεια του εγκλεισμού λόγω της πανδημίας του COVID-19.

Το 2021, πρωταγωνίστησε στην αμερικανική ταινία υπερηρωών *Snake Eyes*, σε σκηνοθεσία του Ρόμπερτ Σβέντκε, με τους ηθοποιούς Σαμάρα Γουίβινγκ και Χένρι Γκόλντινγκ, όπου έπαιξε την Βαρόνη (The Baroness), την κύρια ανταγωνιστή. Την ίδια χρονία έκανε πρεμιέρα η τελευταία σεζόν του *La casa de papel*.

Τον Απρίλιο του 2022, η Κορμπερό εντάχθηκε στο καστ της ταινίας δράσης του Netflix, *Lift*, με πρωταγωνιστές τους Γκούγκου Μπάθα-Ρο*,* Κέβιν Χαρτ*,* Βίνσεντ Ντ' Ονόφριο και Πολ Άντερσον, μεταξύ άλλων. Η ταινία είναι σκηνοθετημένη από τον Γκάρι Γκρέι, παραγωγή του Ματ Ριβς και είναι διαθέσιμη στο Netflix από τις 12 Ιανουαρίου 2024.

Τον Σεπτέμβριο του 2022, η Κορμπερό ανακοινώθηκε ως πρωταγωνίστρια της νέας μίνι σειράς του Netflix, βασισμένη σε πραγματική ιστορία, με τίτλο *El cuerpo en llamas*. Η ηθοποιός υποδύεται τη Ρόσα Περάλ, πράκτορα της Guàrdia Urbana και σύζυγο του συναδέλφου της Πέδρο Ροντρίγκες, του οποίου το σώμα βρέθηκε καμένο σε ένα αυτοκίνητο κοντά στο Pantano de Foix το 2017. Η σειρά είναι διαθέσιμη από τις 8 Σεπτεμβρίου 2023.

Προσωπική ζωή
-------------

Από το 2016 έως τις αρχές του 2024, ήταν σε σχέση με τον ηθοποιό Μιγκέλ Εράν, τον οποίο γνώρισε στα γυρίσματα της τηλεοπτικής σειράς *La casa de papel*.

Συμμετοχή σε καμπάνιες ευαισθητοποίησης
---------------------------------------

Το 2017, ήταν μέλος της κριτικής επιτροπής της τέταρτης έκδοσης του *We Art Water Film Festival*, ενός διεθνούς φεστιβάλ ταινιών μικρού μήκους, στόχος του οποίου είναι να ευαισθητοποιήσει τον κόσμο για τα προβλήματα που σχετίζονται με το νερό στον κόσμο. 

Το 2018, συμμετείχε στην καμπάνια *#AbortoLegalYa* υπέρ της νομιμοποίησης των αμβλώσεων στην Αργεντινή.

Η ηθοποιός, έχει συμμετάσχει σε πολλές καμπάνιες ευαισθητοποίησης για τον καρκίνο του μαστού, μαζί με τις ηθοποιούς Μπλάνκα Σουάρεθ και Κλάρα Λάγο. Είναι επίσης αφοσιωμένη στην ευαισθητοποίηση για τον παιδικό καρκίνο με το Ίδρυμα Atresmedia.

Το 2020, συμμετείχε στην καμπάνια *#REInventaElSistema* της Greenpeace, για την ευαισθητοποίηση της κλιματικής αλλαγής μετά την πανδημία του COVID-19, μαζί με την Βρετανίδα ανθρωπολόγο Τζέιν Γκούντολ και άλλες αρκετές Ισπανικές προσωπικότητες.

Από τον Ιούλιο του 2023, η Κορμπερό είναι η πρώτη παγκόσμια πρέσβειρα της ΜΚΟ Save The Children.

Δημόσια εικόνα
--------------

Η Κορμπερό το 2021.
Τον Μάιο του 2018, χάρη στην παγκόσμια επιτυχία του *La Casa de Papel*, η Κορμπερό έγινε μια από τις πιο δημοφιλείς Ισπανίδες στο Instagram με περισσότερους από 5 εκατομμύρια ακόλουθους. Κατά το 2023, διατηρεί 21 εκατομμύρια ακόλουθους.

Η Κορμπερό θεωρείται «είδωλο της μόδας» και είναι γνωστή για τις πολυάριθμες αλλαγές στα μαλλιά της.​​ Είναι μια από τις «δέκα πιο σέξι Ισπανίδες ηθοποιούς» με την Πενέλοπε Κρουζ, σύμφωνα με την κατάταξη του περιοδικού Glamour.

### Εμπορικά

Η Κορμπερό έχει πραγματοποιήσει πολυάριθμες διαφημιστικές καμπάνιες, τόσο για τον γραπτό τύπο όσο και για την τηλεόραση. Ανάμεσά τους βρίσκουμε συνεργασίες με εταιρείες όπως οι Tampax (2011–2014), Stradivarius (2014), Maybelline (2015–2017), Calzedonia (2015) και Falabella (2019).

Από το 2018, είναι το πρόσωπο της συλλογής *Fiorever* της Bulgari. Το 2019, ήταν το πρόσωπο της διαφημιστικής καμπάνιας των καταστημάτων Falabella. Το 2020, συνεργάστηκε με τον Γάλλο δημιουργό Σιμόν Πορτ Ζακεμούς για την καμπάνια του *#JacquemusAtHome*. Από το 2021, είναι πρέσβειρα της ιαπωνικής μάρκας καλλυντικών, Shiseido. Από το 2023, η Κορμπερό είναι το πρόσωπο του πολυτελούς ισπανικού οίκου μόδας Loewe και του αρώματός του «Botanical Rainbow».

Διακρίσεις
----------

### Βραβεία

* 2011 : Premios Kapital : Καλύτερη ηθοποιός σε τηλεοπτική σειρά *(Física o química)*
* 2014 : Sitges Film Festival : «Indomitable Spirit»
* 2018 : Premios Iris : Καλύτερη γυναικεία ερμηνεία *(La casa de papel)*
* 2023 : Premios Ondas : Καλύτερη γυναικεία ερμηνεία (*El cuerpo en llamas)*
* 2024 : Fotogramas de Plata : Καλύτερη ηθοποιός σε τηλεοπτική σειρά (*El cuerpo en llamas)*

### Υποψηφιότητες

* 2015 : Neox Fan Awards : La prota de peli *(Cómo sobrevivir a una despedida)*
* 2017 : Premios MiM Series : Καλύτερη δραματική ηθοποιός *(La casa de papel)*
* 2017 : Premios Feroz : Καλύτερη πρωταγωνίστρια ηθοποιός σε σειρά *(La casa de papel)*
* 2020 : Premios Platino : Καλύτερη γυναικεία ερμηνεία σε μίνι σειρά ή τηλεσειρά *(La casa de papel)*
* 2022 : Union de Actores y Actrices : Καλύτερη πρωταγωνίστρια ηθοποιός της τηλεόρασης *(La casa de papel)*
* 2023 : Premios Forqué : Καλύτερη γυναικεία ερμηνεία σε σειρά (*El cuerpo en llamas)*
* 2024 : Premios Feroz : Καλύτερη πρωταγωνίστρια ηθοποιός σε σειρά (*El cuerpo en llamas)*
* 2024 : Union de Actores y Actrices : Καλύτερη πρωταγωνίστρια ηθοποιός της τηλεόρασης (*El cuerpo en llamas)*

Παραπομπές
----------

1. ↑  www.tellerreport.com/life/2021-12-09-%C3%BArsula-corber%C3%B3-demonstrates-her-level-of-english-in-the-jimmy-fallon-program.BkLqdgpk9t.html.
2. ↑  (Γερμανικά) *Deutsche Synchronkartei*. 122346. Ανακτήθηκε στις 4  Απριλίου 2022.
3. ↑  chocolate.co.ao/sociedade/2021/10/41291/conheca-um-pouco-sobre-ursula-corbero/.
4. ↑  www.imgmodels.com/ursulacorbero.
5. ↑  (Ισπανικά) www.elperiodicoextremadura.com/ocio/tv/2018/10/24/farina-antena-3-arrasan-premios-44104513.html.
6. ↑  (Ισπανικά) vertele.eldiario.es/noticias/ganadores-xx-premios-academia-tv\_1\_7451259.html.
7. ↑  cadenaser.com/nacional/2023/10/18/el-fallo-de-los-premios-ondas-se-conocera-este-miercoles-a-las-1700-horas-cadena-ser/.
8. ↑  www.eleconomista.es/status/noticias/6149647/10/14/Ursula-Corbero-premiada-en-el-Festival-de-Sitges.html.
9. ↑  www.fotogramas.es/fotogramas-de-plata/a46921525/fotogramas-plata-2023-ursula-corbero-mejor-actriz-television-cuerpo-llamas/.
10. ↑  Palmero, María (9 Μαΐου 2016). «Desmontamos a Úrsula Corberó ('La embajada'): sus amores, su pasado y más». *elconfidencial.com* (στα Ισπανικά). Ανακτήθηκε στις 12 Σεπτεμβρίου 2022.
11. ↑  «Úrsula Corberó desvela el duro pasado de su madre». *HOLA* (στα Ισπανικά). 9 Μαρτίου 2017. Ανακτήθηκε στις 13 Ιουνίου 2023.
12. ↑   *El precio de la verdad - Cinco de Enero & Úrsula Corberó*, ανακτήθηκε στις 2022-09-12
13. ↑  Fotogramas, Por Redacción (24 Οκτωβρίου 2012). «Úrsula Corberó: "Beyoncé es la mujer 10"». *Fotogramas* (στα Ισπανικά). Ανακτήθηκε στις 12 Σεπτεμβρίου 2022.
14. ↑  «Úrsula Corberó forma parte del elenco de 'Física o Química': Fotos». *FormulaTV* (στα Ισπανικά). Ανακτήθηκε στις 12 Σεπτεμβρίου 2022.
15. ↑  «'Física o Química' pierde a Ruth, Úrsula Corberó. Ideal». *web.archive.org*. 28 Μαρτίου 2019. Αρχειοθετήθηκε από το πρωτότυπο στις 28 Μαρτίου 2019. Ανακτήθηκε στις 12 Σεπτεμβρίου 2022. CS1 maint: Unfit url (link)
16. ↑  «'Física o Química' pierde a Ruth, Úrsula Corberó. Ideal». *web.archive.org*. 28 Μαρτίου 2019. Αρχειοθετήθηκε από το πρωτότυπο στις 28 Μαρτίου 2019. Ανακτήθηκε στις 12 Σεπτεμβρίου 2022. CS1 maint: Unfit url (link)
17. ↑  SensaCine. «Antiguos personajes regresan en el último capítulo de 'Física o Química'». *SensaCine.com* (στα Ισπανικά). Ανακτήθηκε στις 12 Σεπτεμβρίου 2022.
18. ↑   .  Missing or empty `|title=` (βοήθεια)
19. ↑   *XP3D (2011)*, ανακτήθηκε στις 2022-09-12
20. ↑  SORRIBESBARCELONA, JOSÉ CARLOS (10 Οκτωβρίου 2012). «Un estreno en casa». *elperiodico* (στα Ισπανικά). Ανακτήθηκε στις 12 Σεπτεμβρίου 2022.
21. ↑  «Úrsula Corberó rodará la tv-movie 'Volaré' a las órdenes de Joaquín Oristrell». *www.bekia.es* (στα Ισπανικά). Ανακτήθηκε στις 12 Σεπτεμβρίου 2022.
22. ↑  . Αρχειοθετήθηκε από το πρωτότυπο στις 28 Νοεμβρίου 2016. Ανακτήθηκε στις 12 Σεπτεμβρίου 2022.  Missing or empty `|title=` (βοήθεια)
23. ↑  «Úrsula Corberó es Paloma Aliende en 'Mario Conde. Los días de gloria' - Fotos en FormulaTV». *FormulaTV* (στα Ισπανικά). Ανακτήθηκε στις 12 Σεπτεμβρίου 2022.
24. ↑  «Comienza el rodaje de 'Afterparty', terror con Luis Fernández y Úrsula Corberó». *eCartelera* (στα Ισπανικά). Ανακτήθηκε στις 12 Σεπτεμβρίου 2022.
25. ↑  «'Crimen con vista al mar': la antesala antes de su estreno en cines - Cultura - El País». *web.archive.org*. 28 Νοεμβρίου 2016. Αρχειοθετήθηκε από το πρωτότυπο στις 28 Νοεμβρίου 2016. Ανακτήθηκε στις 12 Σεπτεμβρίου 2022. CS1 maint: Unfit url (link)
26. ↑  divinity.es (14 Μαρτίου 2013). «'Se busca': Clara Lago, Úrsula Corberó y Quim Gutiérrez 'mataron a Bambi'». *Divinity* (στα Ισπανικά). Ανακτήθηκε στις 12 Σεπτεμβρίου 2022.
27. ↑  «Úrsula Corberó se convierte en un dibujo animado en «Lluvia de albóndigas 2»». *abc* (στα Ισπανικά). 11 Οκτωβρίου 2013. Ανακτήθηκε στις 12 Σεπτεμβρίου 2022.
28. ↑  Vilanova, Ton (28 Φεβρουαρίου 2013). «Úrsula Corberó, 'femme fatale' en el videoclip de 'Heartbreaker' de Auryn». *Divinity* (στα Ισπανικά). Ανακτήθηκε στις 12 Σεπτεμβρίου 2022.
29. ↑  «News | Sitges Film Festival». *sitgesfilmfestival.com* (στα Αγγλικά). Ανακτήθηκε στις 12 Σεπτεμβρίου 2022.
30. ↑  elEconomista.es. «Úrsula Corberó premiada en el Festival de Sitges - elEconomista.es». *www.eleconomista.es* (στα Ισπανικά). Ανακτήθηκε στις 12 Σεπτεμβρίου 2022.
31. ↑  Fernández, Juan Manuel (5 Νοεμβρίου 2013). «Úrsula Corberó será Margarita de Austria en la tercera temporada de 'Isabel'». *elconfidencial.com* (στα Ισπανικά). Ανακτήθηκε στις 12 Σεπτεμβρίου 2022.
32. ↑  «Ursula Corber� se incorpora al reparto de �Con el culo al aire�». *web.archive.org*. 27 Νοεμβρίου 2016. Αρχειοθετήθηκε από το πρωτότυπο στις 27 Νοεμβρίου 2016. Ανακτήθηκε στις 12 Σεπτεμβρίου 2022.  replacement character in `|title=` at position 14 (βοήθεια)
33. ↑   .  Missing or empty `|title=` (βοήθεια)
34. ↑  «Úrsula Corberó, Natalia de Molina y la despedida más loca del año | Grazia». *web.archive.org*. 22 Σεπτεμβρίου 2018. Αρχειοθετήθηκε από το πρωτότυπο στις 22 Σεπτεμβρίου 2018. Ανακτήθηκε στις 12 Σεπτεμβρίου 2022. CS1 maint: Unfit url (link)
35. ↑   .  Missing or empty `|title=` (βοήθεια)
36. ↑  Jabonero, Daniel (17 Οκτωβρίου 2013). «Telecinco rueda en Italia la serie 'La dama velada' con Úrsula Corberó». *elconfidencial.com* (στα Ισπανικά). Ανακτήθηκε στις 12 Σεπτεμβρίου 2022.
37. ↑  . Αρχειοθετήθηκε από το πρωτότυπο στις 23 Σεπτεμβρίου 2020. Ανακτήθηκε στις 12 Σεπτεμβρίου 2022.  Missing or empty `|title=` (βοήθεια)
38. ↑  LOS40 (6 Οκτωβρίου 2015). «Telecinco cancela la serie Anclados, protagonizada por Úrsula Corberó». *LOS40* (στα Ισπανικά). Ανακτήθηκε στις 12 Σεπτεμβρίου 2022.
39. ↑  «Ursula Corberó ficha por La Embajada, nueva serie de Antena 3 - Series Adictos» (στα Ισπανικά). Ανακτήθηκε στις 12 Σεπτεμβρίου 2022.
40. ↑  20minutos (11 Ιουλίου 2016). «Último capítulo de 'La embajada', que no tendrá una segunda temporada por su baja audiencia». *www.20minutos.es - Últimas Noticias* (στα Ισπανικά). Ανακτήθηκε στις 12 Σεπτεμβρίου 2022.
41. ↑  «'La corona partida', la película que une 'Isabel' y 'Carlos', se estrenará en cines el 19 de febrero». *RTVE.es* (στα Ισπανικά). 8 Ιανουαρίου 2016. Ανακτήθηκε στις 12 Σεπτεμβρίου 2022.
42. ↑  LOS40 (15 Απριλίου 2020). «'La Casa de Papel' aguanta como la serie más vista de Netflix». *LOS40* (στα Ισπανικά). Ανακτήθηκε στις 12 Σεπτεμβρίου 2022.
43. ↑  «La casa de papel: Los secretos de su éxito internacional». *La Vanguardia* (στα Ισπανικά). 3 Απριλίου 2020. Ανακτήθηκε στις 12 Σεπτεμβρίου 2022.
44. ↑  «Úrsula Corberó: «Es muy español eso de apreciar más lo de fuera que lo de aquí»». *abc* (στα Ισπανικά). 27 Σεπτεμβρίου 2018. Ανακτήθηκε στις 12 Σεπτεμβρίου 2022.
45. ↑  «Stream It Or Skip It: 'The Tree Of Blood' On Netflix, Where A Couple Figures Out Their Convoluted Connection To Each Other». *Decider* (στα Αγγλικά). 25 Φεβρουαρίου 2019. Ανακτήθηκε στις 12 Σεπτεμβρίου 2022.
46. ↑  Hipes, Patrick· Hipes, Patrick (21 Αυγούστου 2018). «Úrsula Corberó, Spanish Breakout Of Netflix's 'Money Heist', Inks With WME». *Deadline* (στα Αγγλικά). Ανακτήθηκε στις 12 Σεπτεμβρίου 2022.
47. ↑  admin (10 Οκτωβρίου 2018). «C. Tangana presenta videoclip para "Cuando Me Miras", dirigido por Eduardo Casanova y protagonizado por Úrsula Corberó». *Sony Music Entertainment Latin* (στα Αγγλικά). Ανακτήθηκε στις 12 Σεπτεμβρίου 2022.
48. ↑  Casademont, Por Rafael Sánchez (24 Ιουλίου 2020). «'Un día (One Day)', así es la unión de Dua Lipa, Ursula Corberó, Bad Bunny, J. Balvin y Tainy». *Esquire* (στα Ισπανικά). Ανακτήθηκε στις 2 Αυγούστου 2022.
49. ↑   .  Missing or empty `|title=` (βοήθεια)
50. ↑  País, El (31 Ιουλίου 2020). «'La casa de papel' terminará con su quinta temporada». *El País* (στα Ισπανικά). Ανακτήθηκε στις 12 Σεπτεμβρίου 2022.
51. ↑  «Everything You Need to Know About 'Lift'». *Netflix Tudum* (στα Αγγλικά). Ανακτήθηκε στις 13 Φεβρουαρίου 2023.
52. ↑  FormulaTV. «Úrsula Corberó y Quim Gutiérrez protagonizarán 'El cuerpo en llamas' para Netflix». *FormulaTV* (στα Ισπανικά). Ανακτήθηκε στις 26 Δεκεμβρίου 2022.
53. ↑  Riart, Montse (15 Απριλίου 2020). «Condemnes de 25 i 20 anys de presó per a Rosa Peral i Albert López pel crim de la Guàrdia Urbana». *Ara.cat* (στα Καταλανικά). Ανακτήθηκε στις 26 Δεκεμβρίου 2022.
54. ↑  «la-historia-de-amor-de-miguel-herran-y-ursula-corbero-ninguno-queria-tener-una-relacion-con-actores-y-hoy-llevan-cinco-anos-de-noviazgo». *my.creator.gr*. Αρχειοθετήθηκε από το πρωτότυπο στις 29 Αυγούστου 2022. Ανακτήθηκε στις 12 Σεπτεμβρίου 2022.
55. ↑  «Úrsula Corberó». *We Art Water Film Festival* (στα Αγγλικά). Ανακτήθηκε στις 2 Αυγούστου 2022.
56. ↑  mujerhoy (27 Σεπτεμβρίου 2018). «Úrsula Corberó: "El feminismo es necesario para equilibrar"». *Mujer Hoy* (στα Ισπανικά). Ανακτήθηκε στις 2 Αυγούστου 2022.
57. ↑  «Aborto legal | Joan Manuel Serrat, Úrsula Corberó y otros artistas españoles grabaron un spot a favor del proyecto». *Todo Noticias* (στα Ισπανικά). 8 Ιουλίου 2018. Ανακτήθηκε στις 2 Αυγούστου 2022.
58. ↑  «'El libro sin dibujos', la sorpresa de la Fundación Atresmedia para sacar la sonrisa a los niños con cáncer». *LaSexta* (στα Ισπανικά). 15 Φεβρουαρίου 2016. Ανακτήθηκε στις 2 Αυγούστου 2022.
59. ↑  S, Por· Muñoz, ra (4 Ιουνίου 2020). «De Úrsula Corberó a Jon Kortajarena, la cultura se moviliza en la última campaña de Greenpeace». *Harper's BAZAAR* (στα Ισπανικά). Ανακτήθηκε στις 2 Αυγούστου 2022.
60. ↑  «La actriz Úrsula Corberó, primera española embajadora global de Save the Children». *Save the Children* (στα Ισπανικά). 13 Ιουλίου 2023. Ανακτήθηκε στις 29 Δεκεμβρίου 2023.
61. ↑  «Las 5 influencers españolas más seguidas en Instagram». *AS.com* (στα Ισπανικά). 28 Ιουλίου 2019. Ανακτήθηκε στις 30 Αυγούστου 2022.
62. ↑  «Todos los cortes de pelo de Úrsula Corberó en los últimos 10 años». *ELLE* (στα Ισπανικά). 18 Σεπτεμβρίου 2018. Ανακτήθηκε στις 29 Δεκεμβρίου 2023.
63. ↑  «Fashion icon-in-the-making: 'Money Heist' actress Ursula Corbero sets trends with her edgiest looks». *HOLA* (στα Αγγλικά). 2 Μαρτίου 2020. Ανακτήθηκε στις 29 Δεκεμβρίου 2023.
64. ↑  «Las 10 españolas más sexy». *Glamour* (στα Ισπανικά). 4 Ιουλίου 2015. Ανακτήθηκε στις 29 Δεκεμβρίου 2023.
65. ↑  «Así son los veranos perfectos de Úrsula Corberó y Mario Casas». *La Vanguardia* (στα Ισπανικά). 11 Μαΐου 2016. Ανακτήθηκε στις 4 Αυγούστου 2022.
66. ↑  Colino (25 Μαΐου 2015). «Ursula Corberó nos enseña los bikinis más divertidos de Calzedonia». *Trendencias* (στα Ισπανικά). Ανακτήθηκε στις 4 Αυγούστου 2022.
67. ↑
68. ↑  «Falabella.com». *www.falabella.com.pe*. Ανακτήθηκε στις 29 Δεκεμβρίου 2023.
69. ↑  Nast, Condé (12 Ιουνίου 2020). «Casa de Papel : Tokyo est la nouvelle égérie Jacquemus». *Vanity Fair* (στα Γαλλικά). Ανακτήθηκε στις 4 Αυγούστου 2022.
70. ↑  «Ursula Corbero Stuns As Shiseido Ambassador (Photos)». *Fashion Gone Rogue* (στα Αγγλικά). 5 Αυγούστου 2021. Ανακτήθηκε στις 4 Αυγούστου 2022.
71. ↑  «Loewe Debuts Botanical Rainbow Scent Collection With Greta Lee, Úrsula Corberó, & Stéphane Bak». *V Magazine* (στα Αγγλικά). 25 Σεπτεμβρίου 2023. Ανακτήθηκε στις 29 Δεκεμβρίου 2023.

Εξωτερικοί σύνδεσμοι
--------------------

* Ούρσουλα Κορμπερό, επίσημος λογαριασμός στο Facebook.
* Ούρσουλα Κορμπερό, επίσημος λογαριασμός στο Twitter.
* Ούρσουλα Κορμπερό στο Instagram
* Ούρσουλα Κορμπερό στην IMDb (στα αγγλικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 172359753
* LCCN: no2019093707
* ISNI: 0000 0003 7203 7809
* GND: 1180060245
* SUDOC: 234499109
* BNF: cb17740375w (data)
* BNE: XX5050315

 |

 |